OpenLLM-France/wikimedia huggingface dataset:
# Charles Chandler

Charles Chandler (anglès: Charles Robert Chandler) (Berkeley, 22 de juliol de 1911 - Oakland, 22 de juny de 1982) va ser un remer estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició del vuit amb timoner del programa de rem.

## Referències

* ↑ «Charles Chandler Olympic Results». sports-reference.com. Arxivat de l'original el 29 d'octubre 2017. [Consulta: 20 gener 2019].
# Font de Santa Rita (Barcelona)

La font de Santa Rita era una deu d'aigua carbonatada que brollava prop de l'actual cantonada del carrer de les Carolines i l'avinguda de la Riera de Cassoles, a la Vila de Gràcia (Barcelona).

## Història i descripció

A la segona meitat del segle xviii, els terrenys pertanyien a una casa de convalescència dels pares Carmelites Descalços del convent dels Josepets a l'actual plaça de Lesseps. Sorpresos per la ràpida recuperació de les diverses dolències de les persones que bevien aigua de la font, van dedicar l'indret a Santa Rita, patrona de les causes impossibles.
El 1895 la seva aigua es va declarar d'utilitat pública i es va començar a comercialitzar com a «aigües minero-medicinals bicarbonatades i sulfatades càlcico-magnèsiques». Cada 22 de maig, celebració de Santa Rita, s'obrien les portes al públic i s'oferia l'aigua gratuïtament.
El 1927, ja incorporada al jardí de la casa Vicens de Gaudí, es va construir una capella sobre el sortidor, obra de l'arquitecte Joan Baptista Serra, que va ser enderrocada el 1963 per a construir-hi un edifici d'habitatges, i la font desaparegué.

## Referències

* ↑ «Santa Rita». Casa Vicens, 22-05-2022.
* ↑ «Santa Rita a Casa Vicens». La Vanguardia, 21-05-1916.
* ↑ «1830-1930 Ús i oblit de l'aigua km zero». Museu d'Història de Barcelona, 01-03-2019.
# Procinosúquids

Els procinosúquids (Procynosuchidae) són una família extinta de teràpsids que foren els primers cinodonts juntament amb els dvínids. Aparegueren fa 260 milions d'anys i assoliren el seu zenit a finals del Permià (fa 251,902 ± 0,024 Ma), poc abans de l'extinció del Permià-Triàsic. Malgrat que eren cinodonts basals, ja presentaven alguns dels caràcters avançats dels mamífers. Tenien un aspecte similar al dels terocèfals.

## Referències

* ↑ Entrada «Procynosuchidae» de la Paleobiology Database (en anglès). [Consulta: 20 desembre 2022].
# Comunitat de municipis del País de Matignon

La Comunitat de municipis del País de Matignon (en bretó Kumuniezh kumunioù Bro Vatignon) és una estructura intercomunal francesa, situada al departament de les Costes d'Armor a la regió Bretanya, al País de Dinan. Té una extensió de 158,55 kilòmetres quadrats i una població de 10.870 habitants (2009).

## Composició

Agrupa 9 comunes :
* Fréhel
* Hénanbihen
* Matignon
* Pléboulle
* Plévenon
* Ruca
* Saint-Cast-le-Guildo
* Saint-Denoual
* Saint-Pôtan

## Vegeu també

* Intercomunalitats de les Costes d'Armor

## Enllaços externs

* Comunitat de municipis del País de Matignon
* Web turístic del País de Matignon Arxivat 2013-06-22 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Oscar van Rappard

Oscar Emile van Rappard (Probolinggo, Índies Orientals Neerlandeses, 2 d'abril de 1896 - La Haia, 18 d'abril de 1962) fou un futbolista i atleta neerlandès que va competir a començaments del segle xx. Era germà de l'atleta Harry van Rappard.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol. En aquests mateixos Jocs disputà els 110 metres tanques del programa d'atletisme, en què fou eliminat en sèries. Quatre anys més tard, als Jocs de París disputà dues noves proves del programa d'atletisme, els 110 i 400 metres tanques, però en ambdues fou eliminat en sèries.
Pel que fa a clubs, defensà els colors de l'HBS Craeyenhout entre 1919 i 1921. Amb la selecció nacional jugà 4 partits, en què no marcà cap gol.

## Referències

* 1 2 3 «Oscar, Ridder van Rappard Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ (anglès) Fitxa d'Oscar van Rappard a eu-football.info
# Draft de l'NBA del 1983

El Draft de l'NBA de 1983 seria un dels últims en el qual no hi hagués jugadors nascuts fora dels Estats Units en primera ronda.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Ralph Sampson (C) | Estats Units | Houston Rockets | Virginia |
| 2 | Steve Stipanovich (C) | Estats Units | Indiana Pacers | Missouri |
| 3 | Rodney McCray (SF) | Estats Units | Houston Rockets | Louisville |
| 4 | Byron Scott (SG) | Estats Units | San Diego Clippers | Arizona State |
| 5 | Sidney Green (PF) | Estats Units | Chicago Bulls | UNLV |
| 6 | Russell Cross (C) | Estats Units | Golden State Warriors | Purdue |
| 7 | Thurl Bailey (SF) | Estats Units | Utah Jazz | North Carolina State |
| 8 | Antoine Carr (SF) | Estats Units | Detroit Pistons | Wichita State |
| 9 | Dale Ellis (SG) | Estats Units | Dallas Mavericks | Tennessee |
| 10 | Jeff Malone (SG) | Estats Units | Washington Bullets | Mississippi State |
| 11 | Derek Harper (PG/SG) | Estats Units | Dallas Mavericks | Illinois |
| 12 | Darrell Walker (SG) | Estats Units | New York Knicks | Arkansas |
| 13 | Ennis Whatley (PG) | Estats Units | Kansas City Kings | Alabama |
| 14 | Clyde Drexler (SG) | Estats Units | Portland Trail Blazers | Houston |
| 15 | Howard Carter (SG) | Estats Units | Denver Nuggets | LSU |
| 16 | Jon Sundvold (PG) | Estats Units | Seattle SuperSonics | Missouri |
| 17 | Leo Rautins (SF) | Estats Units | Philadelphia 76ers | Syracuse |
| 18 | Randy Breuer (C) | Estats Units | Milwaukee Bucks | Minnesota |
| 19 | John Paxson (PG) | Estats Units | San Antonio Spurs | Notre Dame |
| 20 | Roy Hinson (C) | Estats Units | Cleveland Cavaliers | Rutgers |
| 21 | Greg Kite (C) | Estats Units | Boston Celtics | BYU |
| 22 | Randy Wittman (SG) | Estats Units | Washington Bullets | Indiana |
| 23 | Mitchell Wiggins (SG) | Estats Units | Indiana Pacers | Florida State |
| 24 | Stewart Granger | Estats Units | Cleveland Cavaliers | Villanova |

## Jugadors destacats no escollits en 1a ronda

| Posició | Jugador | Nacionalitat | Equip de l'NBA | Origen (Universitat/club) |
| 30 | Mark West (C) | Estats Units | Dallas Mavericks | Old Dominion |
| 31 | Glenn Rivers (PG) | Estats Units | Atlanta Hawks | Marquette |
| 48 | Craig Ehlo (SG) | Estats Units | Houston Rockets | Washington State |
| 53 | Bob Hansen (SG) | Estats Units | Utah Jazz | Iowa |
| 97 | Manute Bol (C) | Sudan | San Diego Clippers | Bridgeport |
| 137 | Sedale Threatt (SG) | Estats Units | Philadelphia 76ers | West Virginia Tech |
# Charles Delelienne

Charles Delelienne va ser un jugador d'hoquei sobre herba belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze com a membre de l'equip belga en la competició d'hoquei sobre herba. Entre 1940 i 1945 fou president de la Federació Belga d'hoquei sobre herba.

## Referències

* 1 2 «Charles Delelienne Olympic Results». sports-reference.com. Arxivat de l'original el 18 d'abril 2020. [Consulta: 2 agost 2017].
* ↑ «Olympedia – Charles Delelienne». [Consulta: 19 agost 2024].
# Rhyphodon

Rhyphodon és un gènere extint de mamífers notoungulats de la família dels isotèmnids que visqueren a Sud-amèrica des de l'Eocè inferior fins a l'Oligocè inferior, fa entre 28,4 i 48 milions d'anys. Se n'han trobat restes fòssils a l'Argentina i Xile. Les espècies d'aquest grup no es diferenciaven gaire del seu parent proper Isotemnus. Devien ser animals herbívors de mida mitjana, si fa no fa igual de grossos que un gos. El crani feia més de 20 cm de llargada. El nom genèric Rhyphodon significa ‘dent engolidora’.

## Referències

* 1 2 Entrada «Rhyphodon» de la Paleobiology Database (en anglès). [Consulta: 7 juliol 2024].
* ↑ Thenius, 1969, p. 521.
* ↑ Palmer, 1904, p. 610.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Thenius, E. Phylogenie der Mammalia: Stammesgeschichte der Säugetiere (einschließlich der Hominiden) (en alemany). Walter de Gruyter & Co., 1969. DOI 10.1515/9783111646824. ISBN 9783111646824.
# Platanístids

Els platanístids (Platanistidae) són una família de cetacis del grup dels odontocets. Els seus únics representants vivents són el dofí del Ganges (Platanista gangetica) i el dofí de l'Indus (P. minor). A més a més, se n'han trobat fòssils a les Amèriques, Europa i l'Àsia central. Fins a la dècada del 1990 s'hi classificaven el dofí del Plata, el dofí de l'Amazones i el dofí de riu xinès, que des d'aleshores han estat traslladats a altres grups basant-se en dades genètiques.

## Referències

* ↑ Entrada «Platanistidae» de la Paleobiology Database (en anglès). [Consulta: 20 desembre 2022].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Comunitat de municipis del Sud Goëlo

La Comunitat de municipis del Sud Goëlo (en bretó Kumuniezh kumunioù Su-Goueloù) és una estructura intercomunal francesa, situada al departament de les Costes d'Armor a la regió Bretanya, al País de Saint-Brieuc. Té una extensió de 58,91 kilòmetres quadrats i una població de 13.413 habitants (2009).

## Composició

Agrupa 6 comunes :
* Binic
* Étables-sur-Mer
* Lantic
* Plourhan
* Saint-Quay-Portrieux
* Tréveneuc

## Història

L'origen d'aquesta comunitat de comunes està en el sindicat d'equipament del cantó d'Étables-sur-Mer creat el 6 de novembre de 1969.
L'u de gener de 1996 fou creat el Districte de Saint-Quay-Portrieux, Binic, Cantó d'Étables-sur-Mer. Esdevindrà Districte del Sud-Goëlo en 1999.
Finalment, el 7 de març de 2001, el Districte es transformà en comunitat de comunes del Sud-Goëlo.

## Vegeu també

* Intercomunalitats de les Costes d'Armor

## Enllaços externs

* (francès) (bretó) Geografia de Bretanya : portal geogràfic, cartogràfic i estadístic
# Oszkár Csuvik

Oszkár Csuvik (Budapest, 28 de març de 1925 - Sydney, 13 d'octubre de 2008) va ser un waterpolista hongarès que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla de plata en la competició de waterpolo.
En acabar els Jocs va desertar i es va quedar a Londres. Després de dos anys vivint a Anglaterra va emigrar a Austràlia, on va adoptar una nova identitat. Entrenà la selecció australiana de waterpolo pels Jocs de 1952 i en els de 1956 va fer de comentarista radiofònic.

## Referències

* 1 2 «Oszkár Csuvik Olympic Results». sports-reference.com. Arxivat de l'original el 7 de setembre 2011. [Consulta: 17 juny 2019].
# María Begoña Redal Giraldos

María Begoña Redal Giraldos (Tudela, Navarra, 3 d’agost de 1975) és una exjugadora de golbol navarressa.
Esportista amb discapacitat visual de classe B2, desenvolupà la seva carrera esportiva amb l'ONCE a Barcelona. Competí en tres Jocs Paralímpics, Barcelona 1992, Atlanta 1996, essent la màxima golejadora del torneig, i Sidney 2000, on aconseguí la medalla d'argent.

## Referències

* ↑ «María Begoña Redal Giraldos». Enciclopèdia de l'esport català. Barcelona: Grup Enciclopèdia Catalana.
* ↑ «Cinco deportistas de la ciudad participan en los Juegos Paralímpicos de Sydney» (en castellà). L'H Digital, 17-10-2000. [Consulta: 23 juliol 2024].

## Enllaços externs

* Fitxa de María Begoña Redal Giraldos - Comitè Paralímpico Español
# Estegodòntids

Els estegodòntids (Stegodontidae) són una família extinta de mamífers proboscidis que tingueren una amplíssima distribució al Vell Món des del Miocè inferior fins a l'Holocè, fa entre 20,4 milions d'anys i 4.100 anys. Se n'han trobat restes fòssils a Etiòpia, les Filipines, Grècia, l'Índia, Indonèsia, Israel, el Japó, Kenya, Myanmar, el Nepal, el Pakistan, la República Democràtica del Congo, Síria, Sud-àfrica, Tailàndia, Taiwan, el Txad, Uganda i la República Popular de la Xina.

## Referències

* 1 2 3 Entrada «Stegodontidae» de la Paleobiology Database (en anglès). [Consulta: 7 juliol 2024].
* 1 2 Van Den Bergh et al., 2008, p. 16 i 17.
* ↑ Entrada «Stegodon» de la Paleobiology Database (en anglès). [Consulta: 7 juliol 2024].

## Bibliografia

* Van Den Bergh, G. D.; Due Awe, R.; Morwood, M. J.; Sutikna, T.; Jatmiko, E.; Saptomo, W. «The youngest stegodon remains in Southeast Asia from the Late Pleistocene archaeological site Liang Bua, Flores, Indonesia» (en anglès). Quaternary International, 182, 1, 2008, pàg. 16-48. DOI: 10.1016/j.quaint.2007.02.001.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Escansoriopterígids

Els escansoriopterígids (Scansoriopterygidae) són una família de dinosaures maniraptors grimpadors i planadors. Se n'han trobat restes fòssils a la formació de Tiaojishan (Juràssic mitjà-superior), situada a les províncies xineses de Liaoning i Hebei. Scansoriopteryx heilmanni fou el primer dinosaure no aviari amb adaptacions evidents a un estil de vida arborícola o semiarborícola.

## Referències

* ↑ Entrada «Scansoriopterygidae» de la Paleobiology Database (en anglès). [Consulta: 20 desembre 2022].
# Copa del Generalíssim de futbol 1969-70

La Copa del Generalíssim de futbol 1969-70 va ser la 66ena edició de la Copa d'Espanya.

## Eliminatòries prèvies

Abans de la ronda de setzens de final es van disputar cinc eliminatòries prèvies.

## Setzens de final

3 i 10 de maig.
| Equip 1 | Global | Equip 2 | Anada | Tornada |
| Club Atlético de Madrid | 4-1 | Córdoba CF | 2-1 | 2-0 |
| Real Betis Balompié | 2-2 | Deportivo de La Coruña | 1-1 | 1-1 |
| Bilbao Athletic | 2-2 | Celta de Vigo | 1-1 | 1-1 |
| Cadis CF | 2-3 | Athletic de Bilbao | 1-1 | 1-2 |
| CE Castelló | 2-5 | Reial Madrid CF | 2-2 | 0-3 |
| Elx CF | 1-4 | Club Ferrol | 1-1 | 0-3 |
| RCD Espanyol | 3-4 | FC Barcelona | 2-1 | 1-3 |
| Granada CF | 2-1 | AD Rayo Vallecano | 1-0 | 1-1 |
| CD Málaga | 1-2 | UD Las Palmas | 1-0 | 0-2 |
| CD Mestalla | 2-4 | CE Sabadell | 2-1 | 0-3 |
| Real Murcia CF | 4-2 | Sevilla CF | 4-0 | 0-2 |
| Orihuela Deportiva CF | 3-2 | RCD Mallorca | 3-1 | 0-1 |
| CA Osasuna | 1-6 | València CF | 0-3 | 1-3 |
| Pontevedra CF | 3-2 | Ontinyent CF | 2-0 | 1-2 |
| Reial Societat | 2-2 | Real Oviedo | 2-0 | 0-2 |
| Reial Saragossa | 1-0 | UD Salamanca | 1-0 | 0-0 |
* Desempat
| Equip 1 | Marcador | Equip 2 |
| Real Betis Balompié | 1-0 | Deportivo de La Coruña |
| Bilbao Athletic | 0-1 | Celta de Vigo |
| Reial Societat | 1-0 | Real Oviedo |

## Vuitens de final

17 i 24 de maig.
| Equip 1 | Global | Equip 2 | Anada | Tornada |
| Club Atlético de Madrid | 2-3 | Athletic de Bilbao | 1-1 | 1-2 |
| Real Betis Balompié | 0-2 | Club Ferrol | 0-1 | 0-1 |
| Celta de Vigo | 1-3 | FC Barcelona | 1-0 | 0-3 |
| Real Murcia CF | 5-1 | Orihuela Deportiva CF | 3-0 | 2-1 |
| UD Las Palmas | 3-4 | Reial Madrid CF | 2-0 | 1-4 |
| Pontevedra CF | 1-10 | Reial Saragossa | 1-2 | 0-8 |
| CE Sabadell | 2-1 | Reial Societat | 2-0 | 0-1 |
| València CF | 4-2 | Granada CF | 3-0 | 1-2 |

## Quarts de final

30 de maig i 6 de juny.
| Equip 1 | Global | Equip 2 | Anada | Tornada |
| Reial Madrid CF | 3-1 | FC Barcelona | 2-0 | 1-1 |
| CE Sabadell | 2-3 | Athletic de Bilbao | 2-1 | 0-2 |
| València CF | 4-3 | Club Ferrol | 1-1 | 3-2 |
| Reial Saragossa | 9-1 | Real Murcia CF | 4-0 | 5-1 |

## Semifinals

13 i el 20 de juny.
| Equip 1 | Global | Equip 2 | Anada | Tornada |
| Reial Madrid CF | 2-1 | Athletic de Bilbao | 0-1 | 2-0 |
| València CF | 2-1 | Reial Saragossa | 2-0 | 0-1 |

## Final

| Reial Madrid CF | 3 - 1 | València CF |
| Pirri 34' (pen.) Planelles 60' Fleitas 65' | | Jara 38' (pen.) |

## Campió

* Campions de la Copa d'Espanya 1970
* Reial Madrid Club de Futbol 11è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1970». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1970 a linguasport.com
# Otto Christman

Otto Christman (Normanby, Ontario, 20 de febrer de 1880 - Orillia, Ontario, 26 d'agost de 1963) va ser un futbolista canadenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició de futbol com a membre del Galt F.C., que representava el Canadà.

## Referències

* ↑ «Otto Christman Olympic Results». sports-reference.com. Arxivat de l'original el 11 de novembre 2012. [Consulta: 8 octubre 2015].
# Vanessa Capó Pérez

Vanessa Capó Pérez (Mallorca, 3 d'octubre de 1982) és una esportista mallorquina que va competir en natació paralímpica. Va guanyar una medalla de plata als Jocs Paralímpics d'Estiu d'Atenes de 2004, en la prova de 4×50 m estils.

## Referències

* ↑ «El Govern da su apoyo a Vanessa Capó, Xavi Torres y Juan Diego Gil» (en castellà). Diario de Mallorca, 18-06-2004. [Consulta: 9 març 2024].
* ↑ «Comitè paralímpic espanyol». Arxivat de l'original el 2016-03-04. [Consulta: 8 març 2024].
* ↑ «Comitè paralímpic internacional».
# Charles Karle

Charles Karle (Filadèlfia, 15 de maig de 1898 - Bryn Mawr, 24 de juny de 1946) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del quatre sense timoner del programa de rem. Formant equip amb William Miller, George Healis i Ernest Bayer guanyà la medalla de plata.

## Referències

* ↑ «Charles Karle Olympic Results». sports-reference.com. Arxivat de l'original el 16 de desembre 2012. [Consulta: 5 agost 2018].
# Afromastodon coppensi

Afromastodon coppensi és una espècie extinta de mamífer proboscidi de la família dels amebelodòntids que visqué al sud d'Àfrica durant el Miocè mitjà, fa entre 11,6 i 16 milions d'anys. Se n'han trobat restes fòssils a Namíbia. Es tracta de l'única espècie del gènere Afromastodon. La mida de les dents molars segueix una distribució bimodal segons el sexe. Així mateix, són de tipus bunolofodont i marcadament braquiodont El seu nom genèric, Afromastodon, significa ‘mastodont africà’, mentre que el seu nom específic, coppensi, fou elegit en honor de l'antropòleg francès Yves Coppens.

## Referències

* 1 2 Entrada «Afromastodon coppensi» de la Paleobiology Database (en anglès). [Consulta: 11 juliol 2024].
* ↑ Werdelin i Sanders, 2010, «Proboscidea» (W. J. Sanders, E. Gheerbrant, J. M. Harris, H. Saegusa i C. Delmer).
* ↑ Pickford, 2003, p. 219.

## Bibliografia

* Pickford, M. «New Proboscidea from the Miocene strata in the lower Orange River Valley, Namibia» (en anglès). Memoir of the Geological Survey of Namibia, 19, 207-256, 2003.
* Werdelin, L.; Sanders, W. J. Cenozoic Mammals of Africa (en anglès). University of California Press, 2010. ISBN 9780520257214.
Gèneres de proboscidis :
Regne: Animalia
Filum: Chordata
Classe: Mammalia
Superordre: Afrotheria
Clade: Tethytheria :
# Novocynodon kutorgai

Novocynodon kutorgai és una espècie de cinodont extint de la família dels trinaxodòntids que visqué durant el Permià mitjà en allò que avui en dia és Rússia. Es tracta de l'única espècie del gènere Novocynodon. El nom genèric Novocynodon és una combinació del nom de la localitat de Novo-Nikólskoie i «cinodont», mentre que el nom específic kutorgai fou elegit en honor del zoòleg i mineròleg Stefan Kútorga, el primer científic a descriure els teràpsids de l'Europa de l'Est.

## Referències

* ↑ Entrada «Novocynodon kutorgai» de la Paleobiology Database (en anglès). [Consulta: 20 desembre 2022].
* ↑ Ivakhnenko, 2012, p. 204 i 205.

## Bibliografia

* Ivakhnenko, M. F. «Permian Cynodontia (Theromorpha) of Eastern Europe» (en anglès). Paleontological Journal, 46, 2, 2012, pàg. 199–207. DOI: 10.1134/S0031030112020062. ISSN: 0031-0301.
# Castelfranco Piandiscò

Castelfranco Piandiscò és un nou municipi situat al territori de la província d'Arezzo, a la regió de la Toscana (Itàlia). S'ha creat l'1 de gener del 2014 amb la fusió de Castelfranco di Sopra i Pian di Scò.
Limita amb els municipis de Castel San Niccolò, Reggello, Figline e Incisa Valdarno, Loro Ciuffenna, San Giovanni Valdarno i Terranuova Bracciolini.
Pertanyen al municipi les frazioni de Casabiondo, Caspri, Castelfranco di Sopra, Certignano, Faella, Lama, Matassino, Pian di Scò, Pulicciano i Vaggio

## Galeria fotogràfica

* Capella de la Immaculada Concepció
* Església de Sta. Maria
* Via Fossate a l'hivern

## Referències

* ↑ Comune di Castelfranco di Sopra - Stauto.
* ↑ Comune di Pian di Scò - Statuto.
* Dato Istat - Població resident al 30 setembre 2013 Arxivat 26 de desembre 2018 a Wayback Machine. (suma de la població dels ex-municipis de Castelfranco di Sopra i Pian di Scò)
# Dedza Mountain

Dedza Mountain (la muntanya Dedza) és una muntanya situada al districte de Dedza, just al nord de la ciutat de Dedza, dins de la regió central de Malawi. És una muntanya que arriba als 2.198 metres d'altitud (2.186 m segons altres fons), i de prominència.
La reserva forestal de la muntanya de Dedza es va establir el 1926 i cobreix una àrea de 2.917 ha. Les plantacions de pins introduïts cobreixen gran part de la muntanya, però hi ha restes de boscos perennes de muntanya autòctons prop del cim i boscos de ribera als barrancs. Els boscos autòctons acullen nombroses orquídies epífites i altres espècies.

## Clima

El clima és humit i subtropical. La temperatura mitjana és de 19 °C. El mes més càlid és octubre, a 26 °C, i el més fred és juny, a 16 °C. La pluja mitjana és de 1.011 mil·límetres per any. El mes més plujós és gener, amb 317 mil·límetres de pluja, i el més sec és juliol, amb 5 mil·límetres.
Dedza Mountain :
Diagrama climàtic :
Conversió imperial
GFMAMJJASOND
12
73
57
9,3
72
57
4,6
70
59
2,9
73
57
0,3
73
54
0,5
70
50
0,2
73
48
0,5
81
52
0,4
88
55
0,4
95
61
1,5
93
61
6,8
77
57
mitjana de temperatures màx. i mín. en °F
precipitacions totals en polzades :

## Referències

* ↑ «Dedza Mountain Forest Reserve» (en anglès). Malawi Travel. [Consulta: 24 maig 2024].
* ↑ «Dedza Mountain» (en anglès). Peak Advisor. [Consulta: 24 maig 2024].
* ↑ Mauambeta, Daulos (2010). Status of Forests and Tree Management in Malawi: A Position Paper Prepared for the Coordination Union for Rehabilitation of the Environment (CURE). CURE Technical Report. September 2010 DOI: 10.13140/2.1.3497.7926
* ↑ "Dedza Mountain Forest Reserve". Visit Dedza, accessed 19 August 2019.
* ↑ Peel, M C; Finlayson, B L «Updated world map of the Köppen-Geiger climate classification». Hydrology and Earth System Sciences, vol. 11, pàg. 1633-1644. DOI: 10.5194/hess-11-1633-2007.
* 1 2 «NASA Earth Observations Data Set Index». NASA. Arxivat de l'original el 2017-11-28. [Consulta: 30 Enero 2016].
* ↑ «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Arxivat de l'original el 2019-04-19. [Consulta: 30 Enero 2016].